
Weil»  am  Ziele  der  Wanderung  eine  schöne  Landschaft  für  den 
rauhen ?  steilen  und  mühsamen  Weg  belohnt;  so  mag  nicht 
minder  ein  reizender  Weg  für  ein  unerfreuliches  Ziel  Ersatz 

AUCTOR* 


Durchlauchtigster  Fürst ! 


Mn  zagender  Ehrfurcht  nahte  ich  mich  mit  den 
Erstlingen  meiner  medizinisch-literarischen  Bestre¬ 
bungen  einem  Manne,  dessen  Name  ein  im  Ruhme 
weithin  hallender,  dessen  Wissen  ein  tiefes  und 
ausgehr eitetes ,  dessen  Verdienste  unzählig  sind; 
aber  die  Huld  lEurer  Durchlaucht  wandelte 
diese  meine  ehrfurchtsvolle  Scheu  in  Vertrauen 
um :  indem  Ho  clulles elh en  die  ergebenste  Wid¬ 
mung  dieser  Blätter  gnädigst  anzunehmen  geruht 
haben. 

„Siicht“  ist  es,  was  der  Augenarzt  wie  der 
Seelenarzt  zu  geben  strebt;  jener  das  Licht  der 
Sonne,  dieser  das  Licht  des  Glaubens.  Mim  (Hielt 
heilen  ist  die  Aufgabe  beider.  Der  Augenarzt 
bringt  Trost  für  hienieden ;  der  Seelenarzt  mit  dem 
Balsam  der  Religion  Trost  für  Jenseits. 


Eure  Durchlaucht  haben  in  Ihrem  ho¬ 
hen  Berufe  Unzähligen  diesen  wunderthätigen  Bal¬ 
sam  gereicht ;  und  mit  Ihrem  durchdringenden 
Geiste  tiefe  Blicke  in  die  Natur  der  Heil  Wissen¬ 
schaft  gethan.  Mögen  denn  auch  ffachctiesel- 
heu  die  Gnade  haben,  dem  vorliegenden  Versu¬ 
che  jene  huldvolle  Nachsicht  angedeihen  zu  las-  j 
sen,  welche  ein  junger  Mann  gegenüber  einem  so 

hochberühmten  Fürsten  so  nöthig  hat 

v  » 

I 

Eurer  Durchlaucht 


unterthänigster 

A.  Grosz, 


Es  ist  jedem  jungen  Arzte  gestattet  ,  zum  Schlüsse 
seiner  akademischen  Laufbahn  diejenige  Blume  vom  schö¬ 
nen  Felde  der  Heilkunst  dem  medizinischen  Publikum 
zu  überreichen,  die  er  mit  besonderer  Liebe  und  Fleisse 
pflegte. 

Die  Augenheilkunde  ist’s  ,  für  die  ich  schon  seit 
meiner  frühesten  Jugend  eine  Vorliebe  habe.  Im  Hause 
meines  geliebten  Bruders  auferzogen,  mögen  die  glück¬ 
lichen  Verhältnisse  und  die  schöne  Gelegenheit  seiner 
so  bedeutenden  ärztlichen  Praxis  in  diesem  Gebiete  die 
Quelle  dieser  Neigung  sein.  —  Ich  sah  mit  stiller  Freu¬ 
de  die  Seligkeit  jener  ärmsten  und  bedrängtesten  Classe 
von  Menschen,  die  ihr  einziges,  kostbares,  verlo¬ 
renes  Vermögen :  das  Augenlicht  mit  unbeschreib¬ 
licher  Wonne  und  Dankbarkeit  durch  die  Hände  meines 
Bruders  wieder  erhielten. 

Bald  wird  es  mir  gegönnt  sein,  die  zwölfjäh¬ 
rigen  Leistungen  einer  Anstalt  für  mittellose  Blinde 
zu  Grosswardein  mitzutheilen,  welche  der  Ener¬ 
gie  und  dem  edlen  Herzen  meines  Bruders  al¬ 
lein  ihre  Entstehung  und  ihr  Fortbestehen  verdankt. 

.  Der  höchst  interessante  Fall  sechs  blindgeborener 
Brüder  (Tab.  I.),  die  vor  drei  Jahren  in  dieser  An- 

stalt  durch  die  Operation  des  grauen  Staares  geheilt 
wurden,  und  andere  16  ähnliche,  daselbst  beobachtete 
Fälle  veranlassten  mich,  die  Natur  dieses  schreckli¬ 
chen  —  in  meinem  Vaterlande  leider  so  häufig  vorkom¬ 
menden  —  Uebels  genauer  zu  studieren  und  zum  Ge- 
genstande  meiner  Inaugural-Dissertation  zu  wählen. 

Die  schätzbaren  pathologisch-anatomischen  Unter¬ 
suchungen  der  neueren  Zeit  und  die  genauere  Kennt- 
niss  der  Entwicklungsgeschichte  machen  es  möglich, 
der  Lösung  dieser  Aufgabe  näher  zu  kommen. 

Es  bleibt  mir  nur  noch  die  heilige  Pflicht  übrig, 
dem  besten  Bruder  für  die  beispiellose  Liebe  und 
Grossmuth ,  mit  welcher  er  mich  — *  den  schon  früh 
Verwaisten  —  während  meiner  Studienjahre  überhäufte, 
meinen  tief  gefühlten,  unauslöschlichen  Dank  hier  aus¬ 
zusprechen. 

Er  erweckte  die  Liebe  für  Naturwissenschaft 
und  Heilkunst  in  mir,  durch  Ihn  ward  mir  die  Mög¬ 
lichkeit,  mich  für  meinen  Beruf  an  der  grossartigsten 
und  weltberühmten  Wiener  Schule  ausbilden  zu  kön¬ 
nen,  Ililll  schulde  ich  die  Kenntnisse,  einst,  so  wie 
Er  5  den  leidenden  Menschen  nützlich  werden  zu 
können. 


Wien,  im  Mai  1845* 

Conspectus  historicus  opinionum  circa 
Cataractam  congenitam. 

§•  1. 

Saunders  *)  sequentem  opinionem  statuit:  sub 
evolutione  Cataractae  congenitae  lens  crystallina  in 
adiaphanam  quampiam  substantiam  processu  haud  co¬ 
gnito  transformata,  sensim  sensimque  resorbetur,  et 
pro  majori  aut  minori  hacce  resorptione  lamina  capsu¬ 
lae  lentis  anterior  accedit  plus  vel  minus  ad  laminam 
posteriorem,  eousque  donec  ambae  unicam  solum  con¬ 
stituunt  membranam  albam ,  non  pellucidam  et  summa 
elasticitate  provisam.  Tali  ratione  mutatur  Cataracta 
lenticularis  in  capsularem*  Sub  hoc  processu  natura 
omnia  eliminat,  quae  resorptionis  capacia  sunt,  ast 
finem  suum  perfecte  haud  assequitur,  quia  capsula  ab¬ 
sorptionis  processui  firmiter  resistit. 

Datur  secundum  Auctorem  laudatum  peculiaris  Ca¬ 
taractae  congenitae  forma,  ubi  pars  lentis  crystallinae 
solummodo  centralis  observatur,  peripheria  vero  pellu¬ 
cida  manente ,  id  quod  Cataractam  centralem  unanimi 
consensu  nominamus.  In  similibus  casibus  lens  cry¬ 
stallina  volumen  suum  naturale  eousque  retinet,  donec 
peripheria  ejus  lucida  persistit,  qui  status  pluribus  an¬ 
nis  durare  consuevit  5  ast  ut  primum  capsula  atque  lens 
ipsa  instrumento  quodam,  etsi  acutissimo  transfiguntur, 


*)  Treatise  on  some  practical  points  relating  to  the  disea¬ 
ses  of  the  Eye.  The  new  editiori  hy  Farse.  Lond.  1816. 

augetur  obscuratio,  atque  intra  duos  dies  maximum  at¬ 
tingit  gradum.  Inchoat  nunc  resorptio,  et  lens  crystal¬ 
lina  volumine  decrescit,  jam  cito,  jam  lente,  pro  varia 
ratione,  qua  vulnus  inflictum  fuit.  Nulli  igitur  dubio 
locus  conceditur,  inflammationem  esse  causam  Catara¬ 
ctae,  quae  vero  aliisquoque  momentis  aetiologicis  ori¬ 
ginem  suam  debet. 

Ultro  fatetur  Saunders,  ex  observationibus  fa¬ 
ctis  evictum  esse,  quod  malum  de  quo  sermo  fit,  multis 
vicibus  haereditarium  sit,  imo,  quod  saepe  unus  idem- 
que  character  Cataractae  congenitae  in  omnibus  indivi¬ 
duis  familiae  cujusdam  animadvertatur.  Observationem 
hanc  fecit  jam  Adams 

Cataracta  igitur  congenita  est  obscuratio  aut  lentis 
crystallinae,  aut  capsulae  hujus,  aut  utriusque  partis 
simul*  lens  ipsa  est  jam  dura,  jam  mollis,  jam  fluida 
in  plurimis  casibus  modo  dicto  resorbetur  et  cataracta 
fit  capsularis.  E  sexaginta  casibus  Saunders  42  per 
operationem  sanavit. 

§.  2. 

Guthrie  convenit  cum  opinione  priori  quoad 
consistentium  et  mutationes  Cataractae  congenitae.  Ne¬ 
gat  vero  convenire  has  qualitates  Cataractae  capsulari 
centrali,  nec  non  aliae  adhuc  formae,  quam  auctor  hic 
sic  delineat:  ,, Lens  crystallina  est  minor ,  ac  in  statu 
normali ,  ac  si  ab  initio  morbi  in  sua  evolutione  retenta 
fuisset .  Propter  volumen  lentis  imminutum  apparet , 
sub  pupillae  dilatatione  annuitis  quidam  niger  circa 
eandem ,  unde  visus  facultas  quidquam  adaugetur .  Ca¬ 
psula  est  stricta ,  incrassata  et  tenax ,  lens  vero  plus 
minus  mollis. u 


*) 

Practical  observalions  on  Ectropium  etc.  London,  1814. 
Lectures  on  the  operative  Surgery  oftheEye.  Lond.  1827. 

Gibson  asseruit ,  se  apud  teneros  infantes  sae¬ 
pius  quidem  observasse  cataractas,  quae  pro  depressio¬ 
ne  necessarium  duritiei  gradum  offerebant,  nunquam 
autem  vidisse  cataractam  capsularem,  quae  non  raro 
conspicitur  tum  in  pueris  8  — 10  annorum,  tum  in  adul¬ 
tis  quoque,  qui  a  nativitate  coeci  existunt.  Autumat 
idem  hic  auctor,  quod  hae  species  Cataractae  capsula¬ 
ris  in  prioribus  evolutionis  periodis  lacteae  fuerint,  et 
quod,  postquam  contentum  absorptum  fuerat,  capsula 
adiaphana  Cataractam  sic  dictam  membranaceam  ef- 
formet. 


§•  4. 

Bauer  *)  existimat,  quod  in  prima  origine,  seu 
ante,  seu  etiam  mox  post  partum  capsula  morbose  af¬ 
fecta  sit,  et  in  decursu  morbi  lens  quoque  de  obscura¬ 
tione  participet.  Absoluto  vero  obfuscationis  processu 
lens  crystallina  ex  integro  opaca  reddita  resorbetur  at¬ 
que  circa  annum  aetatis  octavum  conspicitur  Cataracta 
capsularis  aut  ut  Bauer  dicit:  Cataracta  arida  -  sili- 
quata.  Ast  non  semper  tam  lente  resorptio  haec  lentis 
progreditur,  verum  aliquando  rapidiorem  quoque  obser- 
/vat  cursum 5  sic  observavit  Bauer  in  infante  9  men¬ 
ses  nato  perfectam  Cataractam  capsulo  -  lenticularem  $ 
viginti  et  uno  mensibus  abhinc  tantummodo  capsulam 
collapsam  albam,  maxima  ex  parte  obfuscatam,  in  qua 
oculo  obumbrato  trans  infimam  partem  quidquam  adhuc 
pellucidam  exiguus  nucleus  lentis  flavicans  conspici  po¬ 
tuit. 


*)  Minerva  medica.  Berlin,  1828,  1.  Heft,  S.  146« 

Opinio  ab  Ammon  statuta» 

Jam  a  priorum  quidem  temporum  auctoribus  fit 
mentio  cataractae  congenitae  ,  uti  praeter  supradictos  a 
T  a  y  I  o  r  ?  Saint  Yves  ^*3?  I  r k a  #^#3  nec  non 
in  plurimis  stiper  oculistica  exaratis  operibus  5  ast  ce¬ 
leberrimi  ab  Ammmon  est  meritum  maximum,  qui  pri¬ 
mus  medicorum  attentionem  eo  direxit  ut  accuratiores 
super  hoc  morbo  investigationes  instituerent,  per  quas 
erroneae  prius  vigentes  opiniones  reformatae  fuerunt. 
In  specie  ab  auctore  hoc  laudato  feliciter  soluta  erat 
quaestio,  de  qua  prius  multum  disputatum  fuit:  an  ca¬ 
taracta  centralis  sit  congenita,  aut  vero  semper  post  par¬ 
tum  primo  evolvatur?  Investigavit  quippe  A m m 0 n  q* ) 
in  duobus  casibus  cataractam  congenitam.  Utraque  vice 
comparuit  qua  macula  centralis  in  capsula  anteriori  len¬ 
tis  crystallinae  absque  ulla  prominentia,  unice  majorem 
densitatem  offerebat  pars  obscurata,  substantia  lentis 
ipsius  fuit  rubicundo  colore  notata,  ast  diaphana.  Am¬ 
bae  proles  quatuordecim  diebus  ante  determinatum  tem¬ 
pus  in  lucem  editae  fuerunt.  In  snbsequo  susceptis  ex¬ 
plorationibus  nunquam  apud  foetum  similem  cataractam 
observare  licuit,  bene  vero  apud  proles,  quae  8 — -14 
diebus  a  partu  mortuae  sunt,  hinc  fortasse  post  partum 
evoluta  fuit. 


Nosographia  ophthalmica.  Tab.  P,  Fig.  158. 

Nouveau  traite  des  maladies  des  yeux.  Paris,  1721, 
p.  231. 

***)  Tractatus  de  morbis  oculorum  internis.  Viennae,  1771, 
p.  36. 

*j*)  lieber  die  angeborene  Catar.  centralis ,  in  von  Grae- 
fe’s  u.  Walther’s  Journal  für  Chirurgie  und  Augen¬ 
heilkunde,  XI.  Bd.,  S.  174,  Berlin,  1828.  —  Zeitschrift 
für  Ophthalmologie,  II.  Bd.,  S.  485. 


Auctor  hic  sequentes  observavit  species  Catara¬ 
ctae  congenitae: 


1.  Cataracta  congenita  lenticularis. 

In  prole  decem  dies  genita,  in  cujus  oculis  obste¬ 
trix  mox  a  partu  maculam  conspexit,  observavit  Am¬ 
mon  in  utroque  oculo  cataractam,  quam  pro  molli  ha¬ 
buit  eo  e  rationis  momento,  quia  capsula  anterior,  a 
latere  investigata,  pellucida  observabatur  et  trans  eam 
grisea  et  mollis  substantia  lentis  crystallinae  distingui 
potuit.  Pupilla  artificialiter  dilatata  lens  integra,  quae 
notabile  offerebat  volumen  bene  conspiciebatur.  Partim 
testimonium  obstetricis  partui  assistentis,  partim  vero 
brevis  a  partu  elapsa  mora,  fere  apodicticam  praebue¬ 
runt  certitudinem,  quod  cataracta  haec  adnata  fuerit. 
Post  8  menses  repente  obiit  infans  ex  Ecclampsia.  Ex¬ 
ploratio  oculi  anatomica  obtulit  in  capsula  normali  len¬ 
tem  admodum  magnam,  adiaphanam  et  gelatinosae  con- 
sistentiae  cum  stratis  singulis  firmioribus  adhuc  semi- 
pellucidis.  Tam  in  capsula,  quam  in  substantia  lentis 
nullum  vestigium,  seu  coloris  rubri,  tam  macularum 
rubrarum  aut  vasculorum,  neque  ullibi,  ast  centra¬ 
lis  detegi  potuit.  Etiam  macula  flava  deerat  5  in  reliquo 
bulbus  fuit  normalis. 

2.  Cataracta  congenita  capsularis. 

In  quodam  microphthalmo  cum  cataracta  connata 
reperta  fuit  post  obitum  capsula  lentis  crystalinae  cras¬ 
sa  ,  imprimis  in  pariete  postico  incrassata ,  corio  ana¬ 
loga,  flavicans  ex  lente  ipsa  restituta. 

3.  Cataracta  congenita  capsulae  et  lentis, 
et  quidem : 

(i)  Cat.  cong ,  lenticularis  cum  particulari  capsu - 


lae  suffusione.  Observatus  fuit  casus  in  infante  neoge- 
nito,  in  quo  retro  Iriden,  colore  griseo-caerulescente 
notatam ,  circiter  in  distantia  unius  lineae  a  margine 
pupillari  circulus  conspiciebatur  e  plurimis  punctis  al¬ 
bicantibus  compositus  ,  qui  maximam  similitudinem  ha¬ 
buit  cum  annulo  osteo  bulbi  avium.  In  oculo  sinistro 
aderat  cataracta  jam  matura  cum  fissura  triangulari, 
centrum  lentis  occupante.  In  oculo  vero  sinistro  mollis 
conspiciebatur  Cataracta ,  quae  bene  discerni  potuit, 
cum  anterior  capsula  admodum  levem  obfuscationem 
manifestaverit.  Infante  hoc  quarto  aetatis  mense  ex 
Atrophia  infantum  obeunte  observabatur  in  oculo  dextro 
defectus  maculae  flavae,  tum  in  anteriori  lentis  super¬ 
ficie  plures  plagae  obscurae,  cumprimis  in  centro,  e 
contra  margines  laterales  unacum  capsula  normalem 
sistebant  statum.  Denique  in  parenchymate  lentis  cry¬ 
stallinae  quatuor  Distomata  reperta  fuerunt.  In  oculo 
sinistro  lens  minus  habuit  volumen  ac  in  alio,  secus 
eodem  modo  obfuscata  fuit,  maxime  in  centro,  cum 
peculiari  nucleo ,  qui  varios  motus  in  ipsa  lente  exe- 
rebat,  secus  adiaphanus,  fere  corneae  consistendae  et 
terrae  calcareae  multum  analogus  erat. 

b)  Cal.  congeri,  capsulo  -  lenticularis  pyramidalis. 
Similis  est  haec  cataractae  species  eidem  formae  in 
adultis  quoque  obvenienti.  Et  quidem  capsula  intime 
cum  lente  concreta  invenitur,  ita  ut  magna  cum  diffi¬ 
cultate  abinvicem  separari  possint.  Capsula  explicata 
non  vero  incrassata,  neque  hypertrophica.  Color  cata¬ 
ractae  est  plerumque  stramineo-flavus;  forma  ejusdem 
manifeste  pyramidalis.  Capsula  posterior  notabiliter 
applanata  fuit.  Denique  qua  peculiarem  formam  adducit. 

4.  Cataractam  centralem. 

/  j 

quae  non  raram  Ophthalmiae  neonatorum  sequelam  sistit 
et  fundamentum  suum  agnoscit  in  hyperaemia  locali  ar- 


teriae  centralis  e  plethora  universali,  potissimum  sca¬ 
turiente.  Observavit  et  similem  Cataractam  in  cuniculo 
coeconato  aetatis  suae  mense  altero.  Animalculo  necato 
superior  pars  corporis  injiciebatur  cum  solutione  Ich- 
thyocollae  rubro  colore  tincta,  quo  facto  lens  crystal¬ 
lina  sequentem  statum  obtulit:  In  nexu  cum  capsula 
lenticulari  haud  rotunda,  verum  potius  conica,  corpori 
vitreo  minime  accreta,  observabatur  funiculus  quidam 
cuneiformis,  qui  usque  lentem  ipsam  extensus  hic  ana¬ 
loga  sub  forma  desinebat,  quin  posticam  partem  capsu¬ 
lae  anterioris  attingeret  ubi  eapropter  nulla  obfuscatio 
aderat.  Arteria  centralis  corporis  vitrei  massam  inje¬ 
ctam  non  continebat ,  quia  obliterata  et  summopere  in¬ 
crassata  erat,  eo  plura  injecta  vasa  aderant  in  corona 
ciliari,  qui  inde  a  processibus  ciliaribus  versus  coronam 
ciliarem  serpentino  currebant  modo.  Hoc  in  casu  abs¬ 
que  omni  dubio  causa  Cataractae  fuit:  obliteratio  arte¬ 
riae  centralis ,  et  quidem  aderat  cataracta  centralis 
lenticularis. 

Sed  similes  cataractae  species  observavit  quoque 
in  capsula.  Et  quidem  in  uno  casu  in  lamina  posteriori, 
quin  tamen  exactis  cincta  fuisset  limitibus.  In  aliis  ' 
binis  casibus  in  lamina  anteriori  fere  perfecte  rotundam 
maculam  conspexit.  Lens  ipsa  fuit  normalis  $  nullibi 
detegi  potuit  communicationes  vasorum  cum  obscura¬ 
tione.  Denique  in  oculo  infantis  sex  mensium  vidit  in 
centro  lentis  crystallinae  ex  integrq  diaphanae  macu¬ 
lam  rotundam  albam*  substantia  lentis  fuit  foliacea  et 
coloris  caerulescentis ,  ipsa  vero  macula  facile  a  reli¬ 
quo  parenchymate  separanda,  erat  mollis  et  lymphae 
similis.  Yerosimiliter  successu  temporis  macula  fuisset 
indurata,  atque  cataractam  lenticularem  centralem  ef- 
fonnasset.  Ex  hactenus  dictis  sequitur,  quod  Cataracta 
centralis  tum  in  lente  ipsa,  tum  in  capsulis  quoque 

ejus  et  quidem  anteriori  et  posteriori  iocum  habere 
possit  ^). 

§.  6. 

Seiler  in  egregio  opere  suo  ,  plures  casus 
cataractae  congenitae  centralis  observavit  et  ubique  vi¬ 
dit  consistere  hanc  in  macula  alba  centrum,  seu  cap¬ 
sulae  anterioris  aut  posterioris  ^cataracta  centralis  cap¬ 
sularis  anterior  et  posterior ;  seu  ipsius  lentis  (  cata¬ 
racta  centralis  lenticularis)  seu  denique  utriusque  si¬ 
mul  f  Cataracta  capsulo  -  lenticularis  centralis).  Omnes 
hae  cataractae  species  exactos  habebant  limites  et  ple¬ 
rumque  per  totam  vitam  immutatae  manserunt.  In  plu¬ 
rimis  casibus  erant  coloris  aequabiliter  albi,  voluminis 
minoris,  non  raro  solummodo  ^  lineae  in  diametro. 

Saepe  annuli  offerebant  formam  cum  puncto  diaphano 
in  medio  sito ,  aliae  demum  in  peripheria  margine  pel¬ 
lucido  griseo  circumdatae.  Pro  majori  aut  minori  exten¬ 
sione  cataractae  visus  vario  in  gradu  turbatus  fuit, 
frequentissime  tamen  tam  exigua  erat  macula  delineata, 
r  ut  aegri  omnia  objecta  bene  observare  potuerint  ,  tan¬ 
tum  myopia  potissimum  laborare  solebant.  Singulis  vi¬ 
cibus  animadverti  potuit,  quod  majora  objecta  et  in  di¬ 
stantia  majori  sita  melius  ab  invicem  distinguant,  quam 
minora  e.  g.  typum  in  distantia  solita,  eo  quod  sub 
visu  in  distans  pupilla  multam  dilatata  fuerit.  Non  ra¬ 
ro  denique  tam  magna  erat  macula  ,  ut  pupilla  ex  in¬ 
tegro  obtecta  fuerit,  quo  in  casu  fere  perfecta  coecitas 
aderat. 


Amnion,  Zeitschrift  für  Ophthalmologie,  2.  Bd.,  S. 485. 
Beobachtungen  ursprünglicher  Bildungsfehler  und  gänz¬ 
lichen  Mangels  der  Augen.  Dresden,  1833.  8.  62. 

H  o  1  s  c  h  e  r  tres  adduxit  casus  resorptionis 
spontaneae  cataractarum  congenitarum  5  primi  duo  ade¬ 
rant  in  filiabus  patris  summe  myopis,  quae  insuper  sum¬ 
mam  similitudinem  cum  parte  offerebant  ex  quo  propa¬ 
gatio  morbi  haereditaria  innotescit» 

In  uno  casu  ex  his  tribus  inchoavit  resorptio  cum 
fine  anni  secundi  et  quidem  in  peripheria  cataractae  mol¬ 
lis,  anno  aetatis  quarto  terminatus  fuit  processus,  pro¬ 
les  vero  mansit  myops» 

b.  In  alio  casu  —  in  sorore  nempe  prioris  infan¬ 
tis  —  processus  resorptionis  per  mortem ,  anno  aetatis 
tertio  insecutam  interuptus  fuit  5  sub  sectione  lentes  fere 
evanidae  fuerunt  et  capsularum  tantummodo  vestigium 
conspici  potuit. 

c.  Denique  in  puella  8  annorum  cum  cataracta  utrius- 
que  oculi  congenita,  in  oculo  sinistro  saltem  y3,  in 
dextro  vero  2/3  lentis  aderat. 

§•  8. 

Höring  ocasionem  habuit  plures  casus  cata¬ 
ractae  congenitae ,  praecipue  in  capsula  anteriori  ob¬ 
servandi» 

a.  In  sectione  infantis  aliquot  diebus  post  partum 
ex  hydrocephalo  mortui  et  simul  labio  leporino  notato 
observavit  in  oculo  dextro  lentem  quidem  e  toto  pellu¬ 
cidam  ,  ast  in  ejus  lamellis  anterioribus ,  nec  non  in 
capsula  aderat  punctum  circumscriptum  fuscum ,  ante¬ 
riora  versus  prominens,  magnitudinis  grani  Milii .  Cap¬ 
sula  aperta  in  centro  lentis  impressio  conspiciebatur* 
in  ipsa  vero  capsula  microscopio  exposita  apparuit  par- 


Hannoverische  Annalen,  J.  1841.  S.  579. 

**)  lieber  den  Sitz  und  die  Natur  des  grauen  Staares.  Eine 
von  der  Redaction  der  Annales  d’O  culstiquein  Brüs¬ 
sel  gekrönte  Preisschrift.  Heilbronn  1844.  S.  21. 


vom  et  applanatum  tuberculum,  quo  amoto  sequebatur 
plaga  nebulosa  fusca,  cujus  sedes  manifeste  in  lentis 
substantia  aderat.  Tuberculum  uberius  investigatum 
granulosam  otferebat  formam,  intra  vitrum  vero  com¬ 
pressum  in  massam  pulposam  resolvebatur.  In  oculo  si¬ 
nistro  eandem  anomaliam  offerebat  capsula ,  tuberculo 
vero  separato  in  medio  obscurationis  capsularis  pun¬ 
ctum  diaphanum  observatum  fuit. 

b.  Alter  casus  concernit  puellam,  quae  ut  mater 
referebat  ,  a  nativitate  cataracta  oculi  dextri  laboravit. 
Testimonio  huic  fides  concessa  fuit,  cum  oculus  affe¬ 
ctus  normali  multo  minor  esset,  ut  igitur  assumi  potue¬ 
rit,  bulbum  hunc  in  evolutione  retentum  fuisse. 

Cornea  fuit  notabiliter  minoris  diametri,  applanata, 
et  transverse  ovata,  Iris  sordide  caerulea  nec  vestigium 
texturae  suae  fibrosae  offerens.  In  pupilla  plures  vide¬ 
bantur  irregulariter  sitae  cretaceo-albae  obscurationes, 
aliae  obfuscatae  plagae  insidentes,  quae  colorem  amyli 
offerrebant  et  versus  centrum  pupillae  in  fiavicantem 
vergebat  colorem. 

Cum  aegra  ipsa  operationem  postularet,  non  ob¬ 
stante  praesagio  illo  statuto  ,  quod  visus  neutiquam  re¬ 
stituendus  sit,  Reclinatio  cataractae  peragebatur.  Nu¬ 
cleus  feliciter  repositus  fuit,  ast  capsula  obscurata  sem- 
per  ad  locum  suum  revertebatur  et  pupillam  occludebat, 
ita  ut  pars  ejus  extrahi  debuerit,  incisione  per  corneam 
prius  facta.  Capsula  extracta  uberius  explorata  obser¬ 
vatum  fuit,  superficiem  anteriorem  glabram  esse,  in 
postica  vero  aderant  plures  depositiones  inaequales, 
coloris  albi,  quae  cultro  facile  amoveri  poterant. 

Patliogeiiia  cataractae  congenitae. 

Observationes  circa  cataractam  congenitam  com¬ 
plurium  in  arte  oculistica  magni  nominis  virorum  hac¬ 
tenus  in  medium  adductae  confirmant  sententiam  a  S  a  u  n- 
ders  statutam,  quod  in foetu  tam  sola  lens,  quam  etiam 

capsula  ejusdem  tum  anterior,  tum  posterior  quoque  pro 
se  aegrotare  possint* 

Circa  originem  et  genesin  ejus  sequentia  adduci 
possunt:  Lens  crystallina  est  unum  ex  organis  oculi 
humani  primitivis,  in  prima  jam  bulbi  efformatione  com¬ 
paret  et  quidem  relate  ad  partes  alias  notabiles  jam 
offert  volumen.  Perhibente  cel.  Ammon  nunquam  est 
adiaphana ,  nullas  offert  obscurationes  seu  in  centro, 
seu  in  peripheria,  quousque  embryonis  mortui  corpus 
putredine  affectum  non  existit.  Ex  Anatomia  lentis  cry¬ 
stallinae  innotescit,  quod  lamina  anterior  capsulae  len¬ 
ticularis  ab  arteria  centrali  nulla  vasa  nutrientia  obtineat, 
verum  propriis  truncis  vasculosis  nutriatur,  nec  non, 
quod  eadem  capsula  sit  indolis  serosae.  Arteria  centra¬ 
lis  ab  initio  summe  evoluta  et  multo  sanguine  rubro  re¬ 
ferta,  sensim  sensimque  diametro  imminuitur,  ejusque 
contentum  fit  magis  organo ,  quod  nutriri  debet,  ho- 
homogeneum,  h.  e,  fit  album.  Diramatur  nunc  haec  ar¬ 
teria  in  capsula  posteriori,  unde  species  quaedam  oppo¬ 
sitionis  vascularis  nascitur  inter  parietem  capsulae  an¬ 
teriorem  et  posteriorem ,  quandoquidem  anterior  obti¬ 
neat  vasa  ex  membrana  pupillari  venosa.  Arteria  cen¬ 
tralis  caret  vena  correspondente ,  quae  vero  superflua 
quoque  est ,  quia  sanguis  initio  adhuc  copiosus  non  tan¬ 
tum  pro  nutritione,  verum  pro  incremento  quoque  len¬ 
tis  crystallinae  inservit.  Pro  parte  tamen  suppletur  per 
interim  evolutam  membranam  pupillarem. 

His  praemissis  summi  momenti  quoad  Pathogeniam 
cataractae  congenitae  quaestio  exoritur:  quomodo  se 
habeat  lens  ad  capsulam  suam  relate  ad  nutritionem 
et  nexum  ? 

Vasorum  communicatio  obtinere  haud  videtur,  so¬ 
lummodo  in  prima  evolutione  embryonis  nectitur  lens 
crystallina  cum  capsula  postica  ope  funiculorum  et  fila¬ 
mentorum  alborum,  fors  vasorum  lymphaticorum.  Vi¬ 
dentur  igitur  lens  et  capsula  uno  eodemque  tempore 

generari  et  ulterias  evolvi,  ad  invicem  non  necti,  et 
lentis  nutritio  ita  solummodo  obtingere,  quod  humorem 
a  vasis  lymphaticis  secretum  hauriat,  et  per  hoc  de¬ 
ntio  reddat*  Ergo  lens  et  capsula  sunt  partes  unius  to¬ 
tius.  Quo  firmiter  statuto  ,  sequentia  Corollaria  deduci 
possunt : 

j.  Systemata  lentis  crystallinae  sub  normali  gene¬ 
si  possunt  anomaliae  inde  evolvi  quod  arteria  centra¬ 
lis  afficiatur,  unde  capsula  posterior  aegrotare  cogitur. 

2.  In  capsula  anteriori  possunt  sub  variis  sui 
evolutionis  periodis  alienationes  efformari,  aut  in  genere 
membrana  haec  aegrotare  potest. 

Etiam  in  parenchymate  lentis  crystallinae  pos¬ 
sunt  mutationes  morbosae  evolvi  per  specificam  affectio¬ 
nem  systematis  vasorum  organi  hujus  lymphaticorum. 
Denique 

4.  Affecta  una  parte  systematis  lentis  crystallinae 
per  reflexionem  alia  quoque  pars  in  processum  morbo¬ 
sum  trahi  solet. 

Ad  1 .  Arteria  centralis,  quae  ut  dictum,  sanguine 
rubro  scatet,  facillime  potest  prima  aetate  evolutionis 
lentis  crystallinae  obscurationes  per  id  causare,  quod 
magna  quantitas  sanguinis  affluat,  parietes  vasis  exten¬ 
dat  atque  non  perfecte  assimililetur ,  eo  magis,  cum 
parietes  admodum  teneros  habeat  et  sanguis  per  nullam 
venam  reducatur.  Facillime  id  fieri  potest  in  infantibus, 
dyscrasia  quadam  notatis ,  uti  omnes  fere  esse  solent, 
qui  errorem  quemdam  in  systemate  lentis  crystallinae 
offerrunt.  Non  solum  autem  congestio ,  verum  inflam¬ 
matio  quoque  vasorum  capsulae  posterioris  assumi 
debet. 

Verum  in  contrario  quoque  casu,  sub  arteriae  cen¬ 
tralis  oblileralione  oritur  cataracta  congenita,  in  quo 
autem  statu,  non  tota  capsula  obturatur,  solummodo 
centrum,  uti  et  singula  puncta  centralia  lentis  ipsius, 
reliqua  strata  hujusce  manent  diaphana.  Analogae  sae- 


pe  magis  extensae  obfuscationes  capsulae  posterioris  ex 
alienatione  arteriae  centralis  enatae  observantur  quoque 
sub  inchoante  Glaucomate,  ubi  etiam  eadem  memorabi¬ 
lis  fit  observatio ,  quod  processum  hunc  insequens  ob¬ 
scuratio  lentis  in  posteriori  hujus  incipiat  parte ,  atque 
antrorsum  directione  centrali  progrediatur,  tunc  primum 
afficiatur  capsula  posterior  et  hac  denique  obscurata, 
anterior  quoque.  Quod  in  glaucomate  sub  periodis  In¬ 
volutionis  magis  in  diffusum  absque  limitibus  manifestis 
obtingit,  fit  sub  cataracta  in  periodis  Evolutionis  oculi 
cum  exactis  limitibus,  unde  facilius  degeneratio  lentis 
solida  et  calcarea  enasci  potest. 

Ad  2.  Quia  ex  observationibus  anatomico-physio- 
logicis  evictum  est,  quod  capsula  anterior  prima  aetate 
in  medio  admodum  tenuis  et  fortasse  quoque  aperta  sit, 
facillime  explicatur  magna  proclivitas  hujus  partis  in 
cataractam  congenitam  capsulae  anterioris  centralem, 
cum  incrassatione  ejusdem  seriori,  namque  evolutionis 
oculi  periodo  dum  Iridis  incrementum  et  humoris  aquei 
secretio  obtinet,  deponuntur  eodem  hoc  ex  liquore  per 
vim  naturae  ad  locum  capsulae  anterioris  ductum  par¬ 
tes  fonnativae  adiaphanae,  quae  dein  cataractam  cen¬ 
tralem  constituunt 5  tanto  facilius  id  evenit,  si  pars  ca¬ 
psulae  designata  cum  facie  corneae  posteriori,  cui  in 
prima  periodo  evolutionis  admodum  vicina  est,  in  inti¬ 
mum  venit  contactum.  Unde  haec  cataractae  forma  sistit 
vitium  primae  formationis  per  nimis  diu  apertam  relictam 
capsulam  lentis  crystallinae  anteriorem  provocatum. 

Cataracta  congenita  pyramidata  exinde  genesin 
suam  haurit,  quod  in  sequelam  abnormis  nisus  formati  vi 
parenchyma  lentis  crystallinae  in  suo  centro  versus 
plagam  capsulae  suae  anterioris  delineatam  ultro  pro¬ 
trudatur,  hanc  elevet  aut  plane  perfodiat  et  hac  ratione 
pyramidis  formam  nanciscatur.  Quod  vero  in  simili  ca¬ 
taractae  congenitae  specie  jam  tota  lens ,  jam  vero  so¬ 
lummodo  prominens  lentis  pars  obfuscata  cernatur,  inde 


suum  explicatum  habet,  quod  sub  evolutione  substan¬ 
tiae  lentis,  haec  jam  in  omni  suo  ambitu  ad  capsulam 
accedat,  cumque  ea  sensim  sensimque  quam  firmissime 
coalescat,  jam  vero  partialis  solummodo  Synechia  evol¬ 
vatur. 

Causa  obscurationum,  quae  sub  vita  foetali  non 
raro  anteriorem  lentis  crystallinae  capsulam  afficiunt, 
sita  est  in  mutationibus  pathologicis  vasorum  nutrien¬ 
tium,  tum  arteriosorum,  tum  venosorum. 

a)  Arteriae  sunt  iisdem  anomaliis  obnoxiae  uti  de 
arteria  centrali  supra  dictum  fuit,  quippe :  CongesMoni, 
Inflammationi  et  Obliterationi. 

b)  Venae.  Multo  majorem  influxum  in  nutritio- 
nem  capsulae  anterioris  habet  venosa  membrana  pupil¬ 
laris.  Investigationes  bulbi  anatomicae,  quam  accuratis¬ 
simae  hactenus  factae  edocuerunt,  circa  finem  aetatis 

foetalis,  ubi  anterior  capsula  lentis  crystallinae  praeci¬ 
pue  in  medio  majorem  acquirit  consistentium  in  intimo 
cum  membrana  pupillari  nexu  existere. 

Ad  3.  Cataracta  lenticularis  congenita  admodum 
frequenter  occurrit,  tum  cum,  tum  absque  obscuratione 
capsulae.  Causam  proximam  sistunt  mutationes  morbo¬ 
sae  in  ipsa  lentis  substantia.  Frequentissime  vero  oritur 
e  dyscrasia  quadam,  infantibus  cataracta  congenita  prae¬ 
ditis  propria,  potissimum  vero  scrophulosa ;  essentia 
hujus  obfuscationis  est.  jam: 

a}  Phacomalacia  seu  relaxatio  texturae  lentis  cry¬ 
stallinae  varios  gradus  sistens,  nonnunquam  in  summo 
gradu  ita,  ut  vix  vestigium  structurae  lentis  ipsius  re¬ 
maneat,  id  quod  fit  sub  ejus  liquefactione  in  fluidum 
turbidum,  et  cataracta  lactea  nominari  solet. 

b)  Alia  vice  obtinet  status  contrarius,  Phacoscle - 
roma ,  aut  corrogatio  et  exsiccatio  organi  hujus,  aut 
totius,  quod  frequentius  fit,  aut  singularum  tantum  par¬ 
tium.  Cum  hac  alienatione  semper  unita  est  imminutio 
voluminis  lentis  crystallinae,  e  contra  structura  ipsa 


haud  multum  alienata  est,  nam  in  plurimis  casibus  in 
medio  substantiae  lentis  indurata  adhuc  specifica  illa 
tricuspidata  plaga  conspici  potest. 

Ad  4.  E  penitiori  consideratione  hactenus  recen¬ 
sitarum  anatomico  -  pathologicarum  observationum  cla¬ 
rum  fit,  quod  tum  lens  ipsa  tura  hujus  quoque  capsula 
utroque  seorsimpro  se  aegrotare  possint,  ita  quidem  ut 
fere  semper  ex  una  harum  partium  cataracta  congenita 
evolutionem  sui  incipiat,  rarissime  etenim  ambae  par¬ 
tes  simul  obscurantur.  Exoritur  vero  nunc  quaestio: 
quomodo  alienatio  unius  partis  in  eam  alterius  influat? 

Quodsi  distinctae  capsulae  lenticularis  partis  di¬ 
stinctis  quoque  functionibus  praeessent,  uti  e.  g.  si  ca¬ 
psula  posterior  secretionem  substantiae  lentis,  anterior 
vero  inutilium  partium  resorptionem  perficeret ,  quod 
quidem  oppositio  vasorum  arteriosorum  et  venosorum 
inter  utramque  laminam  designare  videtur,  facile  expli¬ 
cari  posset,  quare  capsula  anterior  longe  frequentius 
obscurationibus  obnoxia  est,  quam  posterior.  In  pluri¬ 
mis  casibus,  ut  experientia  perhibet,  incipit  obfuscatio 
in  parte  quadam  capsulae,  dein  vero  ultro  extenditur. 
Capsula  ex  toto,  aut  pro  parte  solum  adiaphana  reddita, 
ejus  quoque  variae  functiones:  secretio  et  resorptio 
turbantur,  quo  facto  lentem  ipsam  seu  quantitative,  seu 
qualitative  aegrotare  oportet,  unde  cataracta  lenticula¬ 
ris  seu  mollis,  seu  dura  secundarie  gignitur. 

Similis  obscurata  lens  crystallina  pro  vario  suo 
statu  et  pro  majori,  aut  minori  functionum  capsulae  ejus¬ 
dem  perturbatione  jam  immutata  persistit,  jam  vero  par¬ 
tim  per  plenariam  corrugationem  et  exsiccationem,  par¬ 
tim  si  consistentia  lentis  est  mollior,  aut  plane  fluida, 
per  nondum  plane  extinctam  capsulae  resorptionem  ex 
toto  aut  pro  maxima  parte  evanescit  5  in  priori  casu 
dicitur  cataracta  congenita  arida  —  si  —  liquata  in  altero 
vero  evolvuntur  variae  species  cataractae,  inde  a  molli 
usque  ad  aridam.  Id  pnice  notandum  est,  in  eo  solum 


casu  plenarie  lentem  crystallinam  evanescere,  si  tota 
capsula  obscurata  fuit. 

Longe  minorem  et  tardius  emergentem  influxum  in 
nutritionem  et  obfuscationem  capsulae  habet  lens  cry¬ 
stallina  primarie  morbosa ,  quae  partim  per  emollitio- 
nem,  partim  vero  ind orationem  (Phacomalacia  et  Pha- 
cosclerosis)  obscurari  potest.  —  Sub  his  rerum  circum» 
stantiis  vario  modo  capsula  alienari  potest  sub  emolli- 
tione,  relaxatione,  hypertrophia  et  denique  liquefactio- 
ne;  tum  ob  pressionem  mechanicam,  quae  hic  obtinet, 
tum  vero  per  imminutam  capsulae  reactionem  dynami- 
cam ,  imminuuntur  functiones  vasculorum  capsulae  ex¬ 
halantium,  et  absorbentium,  sub  statu  autem  priori 
opposito ,  seu  induratione  plerumque  centrum  capsulae 
prius  in  morbosum  processum  capitur,  parte  peripherica 
adhuc  sana  existente  et  vel  per  totum  cursum  vitae 
partialis  solummodo  manet  obscuratio,  vel  vero  citissi¬ 
me  tota  capsula  fit  cataractosa.  Experientia  uberrime 
confirmatum  est,  hanc  secundariam  capsulae  obscuratio¬ 
nem  longe  frequentius  anteriorem  invadere  laminam, 
quam  posteriorem. 

Quodsi  infans,  cataracta  praeditus,  non  mox  post 
nativitatem  observatus  fuit,  verum  aliquo  tempore  se¬ 
rius,  facile  illi  dubio  locus  conceditur ,  num  cataracta 
illa  reipsa  congenita  sit,  aut  vero  mox  post  partum 
(fors  ex  Ophthalmia  neonatorum)  orta.  Adminicula  dia¬ 
gnostica  in  simili  casu  sequentia  esse  possunt:  Pro 
evolutione  cataractae  sub  aetate  foetali  loquuntur :  capi¬ 
tis  mala  confirmatio,  alia  adhuc  praesentia  vitia  primae 
formationis  aut  congenita,  ut:  hernia  umbilicalis,  va¬ 
rus  valgus,  praecipue  vero  simultanei  errores  Iridis 
connati,  uti:  Aniridia,  Iridocoloboma  (seu  fissura  iri¬ 
dis  congenita)  $  sub  ultimo  hoc  vitio  saepius  congeni¬ 
tam  cataractam  observarunt:  Ilud.  Wagner  et  Hey- 
felder  #). 


*)  Zeitschrift  für  Ophthalmologie,  3.  Band. 


Prior  vidit  in  Colobomate  Iridis  deorsum  et  intror¬ 
sum  versus  lentem  crystallinam,  versus  inferiorem  colo¬ 
bomatis  marginem  veluti  abscissum.  Capsula  lentis  erat 
diaphana,  lens  vero  in  centro  obscurata,  olferrebat  ma¬ 
culam  rotundam  uti  pupilla  magnam. 

Alter  vero  similem  observavit  lentem  et  Coloboma 
Iridis  interiora  versus  directum,  ita  ut  inter  ambas  ca¬ 
meras  oculi  communicatio  locum  habuerit. 

Nexum  hunc  anatomico -physiologicum  inter  vitia 
formationis  Iridis  et  cataractam  congenitam  Ammon  ita 
explicat,  quod  capsula  lentis  crystallinae  posterior  spe¬ 
ctatis  his  vasculis  sphaeram  arteriosam,  anterior  vero 
venosam  sistat,  proinde  quod  iride  deficiente  vasa  quo¬ 
que  venosa  camerae  oculi  anteriores  deficiant,  unde 
nesessario  ratio  inter  nutritionem  et  resorptionem  in 
systemate  lentis  crystallinae  turbari  debet,  quod  si  ob¬ 
tinet,  particulae  pro  nutritione  lentis  minus  aptae  et 
obscuratae  deponuntur,  unde  obscurationes  lentis,  ca¬ 
psulae  et  humoris  Morgagniani  una  cum  Iridis  vitiis 
congenitis  in  lucem  emergunt. 

Seiler  in  opere  supra  citato  attentos  nos  reddit, 
ut  in  enumeratione  momentorum  aetiologicorum  catara¬ 
ctae  congenitae  haereditariae  dispositioni  summa  ratio 
habeatur;  praeter  cum  plures  alii  quoque  Ophthalmojatri 
similes  casus  practicos  observarunt.  Inter  alia  exempla 
adducit  casum  notabilem,  quem  magister  ejus,  vir  alio- 
quin  maximi  nominis,  Professor  Beer  observavit:  „In 
nobili  quadam  familia  Comitum  pater  cataracta  laboravit, 
filius  eodem  vitio  alfectus,  in  primo  suo  matrimonio  plu¬ 
res  habuit  proles,  quarum  fere  omnes  ante  annum  aeta¬ 
tis  12.,  cataractam  nactae  fuerunt.  Altero  matrimonio 
inito,  denuo  plurium  prolium  erat  pater;  filii  luce  donati 
erant,  filiae  vero  omnes  jam  ante  8.  annum  e  cataracta 
ambilaterali  coecae  fuerunt.“ 

H dring  1.  c.  fatetur,  summe  arduum  negotium 
esse ,  genesin  cataractarum  congenitarum  explicare. 


Pars  medicorum  assumit  evolutionem  ieritis  ,  hujusque 
capsulae  retardatam,  alii  vero  statuunt  processum  in¬ 
flammationis  j  qui  durante  vita  foetali  evolvitur.  Opi¬ 
nione  auctoris  neutra  harum  sententiarum  sufficit  ad  rem 
penitus  elucubrandam,  verum  potius  cogimur  jam  unam, 
jam  alteram  hypothesin  in  considerationem  sumere, 
prouti  individualis  casus  exposcit. 

Ut  ex  evolutione  systematis  lentis  crystallinae 
retenta  cataractae  congenitae  origo  explicari  valeat,  in 
memoriam  vocandae  sunt  summi  momenti  investigatio¬ 
nes  super  evolutione  lentis  oculi  ab  Huschke  factae. 
Secundum  hunc  ingeniosum  Physiologum  capsula  lentis 
crystallinae  originem  suam  e  cornea  nanciscitur ,  quae 
membrana  in  centro  suo  reflectitur ,  sicque  cavitatem 
elformat  analogam  illi  folliculi  sebacei  in  cuti  externa. — 
Cavum  hoc,  aut  folliculus  repletur  massa  quadam  gra¬ 
nulosa,  e  qua  serius  lens  crystallina  per  crystallisatio- 
nis  processum  efformatur,  quo  facto  folliculus  in  dire¬ 
ctione  versus  corneam  sensim  sensimque  angustatur, 
donec  ab  hac  penitus  separetur.  Primo  tempore  ab  hac 
separatione  capsula  in  loco,  ubi  a  cornea  remota  fuit, 
est  longe  debilior,  et  in  morbis  magis  proclivis,  unde 
facile  cataractae  origo  praebetur.  Namque,  si  capsula 
in  sua  cicatrisatione  turbatur,  aut  si  sub  hoc  processu 
in  humore  aqueo  materia,  a  capsula  aliena  praecipita¬ 
tur,  enascitur  macula  in  capsula  crystallina,  e  qua  ca¬ 
taracta  capsularis  centralis  facile  evolvi  potest.  Ouodsi 
cicatrisationis  processus  imperfectus  est,  materiae  in 
capsula  contentae  haud  sufficientem  opponit  resisten¬ 
tiam,  unde  cicatrix  ipsa  pyramidalem  sortitur  formam. 
Materia  in  hac  pyramide  contenta,  ultro  organisari  po¬ 
test  et  inde  tuberculum,  de  quo  supra  dictum  fuit,  ef- 
format.  Tuberculum  hoc  aut  liberum  manet  ,  aut  vero 
seu  cum  capsula,  seu  cum  lente  unitur,  quarum  partium 
evolutionem  necessario  turbari  debet.  Tali  modo  con- 


dpi  potest  origo  variaram  specierum  cataractae  conge¬ 
nitae  ex  retenta  evolutione  in  utero  matris. 

Sed  dantur  et  aliae  quoque  pathogeneticae  cata¬ 
ractae  adnatae  rationes ,  singulariter  processus  inflam¬ 
matorius,  qui  etiam  in  oculo  foetus  locum  habere  potest. 
Omnis  vero  cataracta  hocce  modo  genita,  nequaquam 
aequabilem  sistit  obfuscationem  ,  verum  summe  irregu¬ 
larem,  hinc  inde  sparsas  maculas,  seu  in  capsula ,  seu 
in  lente  ipsa  ostendere  solet. 

Similes  casus  observavit  Professor  Freiburgensis 
Beck,  et  explicat  eos  ex  inflammatione  membranae 
pupillaris,  atque  subsequa  hujus  cum  cornea  adhaesio¬ 
ne.  Teste  historia  evolutionis  oculi  humani,  membrana 
pupillaris  extensionem  habet  maximam  mense  aetatis 
foetalis  6.,  abhinc  vero  inde  a  centro,  versus  periphe- 
riam  evanescere  incipit  vasis  ejus  retractis.  Aetate  mox 
dicta,  camerae  oculi  minimum  habent  dimensionem,  ita 
ut  membrana  pupillaris  una  e  parte  corneam,  ex  alia 
vero  capsulam  lentis  crystallinae  attingat  5  quodsi  igitur 
e  causis  nobis  ignotis  in  membrana  hacce  phlogosis 
evolvitur,  facillime  oriuntur  adhaesiones  ejus  cum  cor¬ 
nea,  aut  cum  capsula. 

Expositio  Tabulae  adnexae« 
Cataracta  congenita  in  6  fratribus« 

Michael  Szüts,  rusticus  e  pago  Bekes  in 
eodem  Comitatu,  in  planitie  Hungariae  sito,  ex  uxore 
Maria  sex  filios  luce  orbatos  et  unam  filiam  oculis  sa¬ 
nissimis,  4*  aetatis  autem  anno  casu  infelici  mortuam, 
procreavit. 

Parentes  infelicis  hujus  familiae  semper  optima 
gaudebant  sanitate.  Memorandum  tamen,  duos  fratres 
feminae  circa  trigesimum  aetatis  eorum  annum  lucem 
cataracta  perdidisse.  Aliud  nihil  momentosi  ex  anam- 

nesticis  patris  aut  matris  florente  sanitate  gaudentium  erui 
poterat. 

Vita  nimiopere  laboriosa,  egena  et  tristis  parentum 
de  prolium  sorte  jam  desperata  erat,  dum  1842  rusti¬ 
cus  ex  eodem  loco  oriundus  cataracta  in  Instituto  pri¬ 
vato  pauperum  Docto ris  F.  Grosz,  M.  V  a  r  a  d  i  n  i, 
liberatus,  felix  domum  reversus  familiae  huic  afflictae, 
summo  gaudio  fontem  lucis  recuperatae  communicat. 

Eodem  adhuc  anno  in  Instituto  hocce  parentes 
auxilium  quaerunt,  ubi  omnes  sex  Uberi ,  ob  defectum 
visus  in  educatione  penitus  neglecti,  suscipiebantur  cum 
cataracta  capsulo-lenticulari  congenita,  quorum  ].  Ste¬ 
phanus  17,  2.  Michael  13,  III.  Johannes  II, 
IV,  Joseph us  8,  V.  Georgius  4,  annorum  Di¬ 
scissione  per  scleroticam,  et  infans  6  mensium  per  cor¬ 
neam  cataracta  liberati  et  postquam  in  I.  et  III.  (ob 
retardatam  resorptionem)  operatio  reiterata  fuisset,  om¬ 
nes  sex  felicissime  sanati  parentibus  nunc  beatis  resti¬ 
tuti  fuerunt. 

Theses  defendendae. 


Medicina  practica  nobilissimas  est  flos  religionis. 

II. 

Virtus  aquarum  mineralium  ad  fontem  haustarum  , 
ab  illa  in  remotis,  toto  coelo  differt, 

III. 

Opium  Princeps  est  omnium  medicamentorum. 

IV. 

A  Zoochemia  expectat  Therapia  id ,  quod  Anato- 
mia  pathologica  Diagnosi  praestitit. 

V. 

Medicus  doctissimus  in  praxi  non  semper  felicis¬ 
simus. 

VI. 

Oculus  totius  corporis,  animi  et  animae  speculum. 

VII. 

Matris  ubera  non  solum  ph}sicae  infantis,  sed  et 
psychicae  salutis  fons. 

VIII. 

Depressio  cataractae  crebrius  institui  meretur,  quam 
extractio. 

IX. 

Non  datur  Scabies  e  Dyscrasia* 

X, 


Absque  hirudine  medicinali  nollem  esse  Ophthal 


mojater 


XL 

Similia  similibus  saepe  sanantur 


XII, 


Cataracta  matura  hucusque  sine  auxilio  chirurgico 
nec  Allopathia,  nec  Homoeopathia,  nec  Hydropathia 
remota  fuit. 


XIII 


Plures  morbi  cutanei  chronici  cura  externa  sanan¬ 
tur,  quam  interna* 

XIV. 

Cephalotripsia  in  pluribus  casibus  perforationi  pal¬ 
mam  eripit. 

XV. 

Nichts  ist  dauernd,  als  der  Wechsel 5  nichts  be¬ 


ständig,  als  der  Tod 

